# Alice Weidel

Alice Elisabeth Weidel (Gütersloh, 6 de febrer de 1979) és una política alemanya, copresidenta del partit ultradretà Alternativa per Alemanya (AfD) des de juny de 2022, juntament amb Tino Chrupalla. És líder del grup parlamentari de l’AfD al Bundestag des de 2017. Va ser cap de llista del partit a les eleccions federals de 2017 amb Alexander Gauland i a les de 2021 amb Chrupalla. També va presidir l’AfD a Baden-Württemberg entre 2020 i 2022. L’any 2024 va ser designada candidata de l’AfD a la cancelleria per a les eleccions federals de 2025.

## Biografia

Weidel va créixer a Harsewinkel i va acabar l'educació el 1998 superior a la CJD Versmold Abitur. Va estudiar economia i administració d'empreses a la Universitat de Bayreuth, on es va graduar en la Facultat de Dret i Economia amb una beca de la Fundació Konrad Adenauer. Va treballar a Goldman Sachs i a Allianz Global Investors Europe a Frankfurt i va passar sis anys a la República Popular Xina. Treballa com a consultora de negocis per a noves empreses.
Weidel, obertament homosexual i activista pel feminisme, viu amb la seva parella singalesa i els seus dos fills a Überlingen, prop del llac de Constança.

## Política

Definida com a euroescèptica, creu en l'eliminació de l'euro i la sortida d'Alemanya de la Unió Europea, en cas que no hi hagi fortes reformes. També vol acabar amb la política migratòria de la cancellera Angela Merkel, per frenar les conseqüències de la crisi migratòria.

## Publicacions

* Das Rentensystem der Volksrepublik China: Reformoptionen aus ordnungstheoretischer Sicht zur Erhöhung der Risikoresistenz, de la serie Schriften zur Nationalökonomie. Verlag P.C.O., Bayreuth 2011, ISBN 978-3-941678-25-5.
* Artículo Der Euro ist kein Integrationsvehikel für Europa, en el libro Gesundheitsökonomie und Wirtschaftspolitik: Festschrift zum 70. Geburtstag von Prof. Dr. Dr. h.c. Peter Oberender de Georg Rüter, Lucius & Lucius, Stuttgart 2011, ISBN 3-8282-0543-7, S. 188–200.

## Referències

* ↑ «La ultraderecha de Alemania se radicaliza al elegir a su nueva conducción». Clarín, 23-04-2017 [Consulta: 5 octubre 2017].
* ↑ «Bundesparteitag: Wahlprogramm beschlossen und Spitzenduo gewählt». Alternative für Deutschland [Consulta: 5 octubre 2017].
* ↑ Weidel, Alice Elisabeth. Das Rentensystem der Volksrepublik China : Reformoptionen aus ordnungstheoretischer Sicht zur Erhöhung der Risikoresistenz. Bayreuth: Verlag P.C.O., 2011. ISBN 978-3-941678-25-5.
* ↑ Clasen, Andreas «"Mit völkischem Gerede kann ich nichts anfangen" Arxivat 2017-01-07 a Wayback Machine.» (en de). , 27-04-2016 [Consulta: 24 abril 2017].
* ↑ Pepping, Dagmar «Alice Weidel - Hoffnungsträgerin der AfD» (en de). NDR, 25-07-2016 [Consulta: 24 abril 2017].
* ↑ «El Brief: AfD propone prohibir el Islam; qué negocian Washington y Bruselas en el TTIP». Actuall, 02-05-2016 [Consulta: 24 abril 2017].
* ↑ Henk, Malte «Wie ich auszog, die AfD zu verstehen» (en de). , 13-03-2016 [Consulta: 24 abril 2017].
* ↑ Widler, Yvonne «Alice Weidel: Das andere Gesicht des "Monsters" AfD» (en de). , 30-06-2016 [Consulta: 24 abril 2017].
* ↑ Serrao, Marc Felix «Alternative zu Höcke» (en de). , 02-03-2017 [Consulta: 24 abril 2017].
* ↑ «Frauke Petry y Alice Weidel, las mujeres clave del partido neonazi que fue la sorpresa en las elecciones alemanas». , 24-09-2017 [Consulta: 27 setembre 2017].
* ↑ «La ultraderecha alemana apunta al Bundestag con dúo patriótico y radical Arxivat 2017-04-24 a Wayback Machine.». , 23-04-2017 [Consulta: 24 abril 2017].

## Enllaços externs

* Alice Weidel - Lloc web oficial